Komentari i Biblës – Romakëve & Galatasve
Kjo letër e Palit nuk i drejtohet kishës apo kishave të vetëm një qyteti, siç janë ca të tjera, por i drejtohet një qarku apo province, sepse e tillë ishte Galatia. Ka të ngjarë që këta galatas u kthyen në besimin e krishterë me anë të shërbesës së tij; ose, nëse ai nuk ishte mjeti i mbjelljes, ai të paktën kishte qenë i përfshirë në ujitjen e këtyre kishave, ashtu siç vërtetohet nga vetë letra, dhe gjithashtu nga “Veprat” xviii. 23, ku e gjejmë atë duke shkuar në të gjithë vendin e Galatisë dhe Frigjisë duke forcuar të gjithë dishepujt. Ndërkohë që ishte me ta, ata kishin shprehur vlerësimin dhe dashurinë më të madhe si për Palin vetë, ashtu edhe për shërbesën e tij.